laion/Wikipedia-Exotic huggingface dataset:
লিরয় সানচেজ

লিরয় সানচেজ (জন্ম ১ সেপ্টেম্বর ১৯৯১) একজন স্পেনে জন্মগ্রহণকারী একজন গায়ক-গীতিকার, যার বর্তমান সঙ্গীতজীবন মূলত মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহর কেন্দ্রিক। সানচেজের জন্ম হয় স্পেনের ভিক্টোরিয়া-গেস্টিইজ শহরে, যেখানে তিনি নিজে নিজেই গিটার বাজানো শিখেন। ১৫ বছর বয়সে, সানচেজ তার করা প্রথম কোনো গানের কভার ইউটিউব এ আপলোড করেন, এবং অত:পর তার ভিডিওগুলো সর্বমোট ৩৩০ মিলিয়নবার দেখা হয়েছে এবং তার চ্যানেলকে ৩ মিলিয়ন মানুষ অনুসরণ করেছে। ২০১০ সালে সানচেজের সাথে প্রযোজক জিম জজনসিন এর দেখা হয়, যিনি তাকে মার্কিন যুক্তরাষ্ট্রের মিয়ামি শহরে নিয়ে আসেন। ২০১৪ সালে লিরয় সানচেজ, "বাই মাই সাইড" এবং "লিটল ড্যান্সর" নামে দুটি একক প্রকাশ করেন। ২০১৬ সালে, তিনি প্রিমিয়াস জ্যুভেন্টাড অ্যাওয়ার্ড, এবং টিন চয়েজ অ্যাওয়ার্ড এর জন্য মনোনয়ন পান। সানচেজ, ২০১৭ সালের জানুয়ারী থেকে মার্চ পযন্ত অনুষ্ঠেও "ম্যান অব দ্য ইয়ার ট্যুর" এ শিরোনামকারী শিল্পী হিসেবে গান পরিবেশন করেছেন, এই সফরটি তার প্রথম কোনো আন্তর্জাতিক সফর ছিল। সম্প্রতি তিনি তার আত্মপ্রকাশকারী অ্যালবাম নিয়ে কাজ করছেন, যেটি ২০১৭ সালেই প্রকাশ করার কথা রয়েছে। ২০১৭ সালের ৪ই আগস্ট সানচেজ তার আত্মপ্রকাশকারী ইপি "এলেভেটেড" প্রকাশ করেন। "Leroy Sanchez"।  "Premios Juventud 2016: Lista completa de ganadores"।  "All the Winners at the 2016 Teen Choice Awards!"।  "Man of the Year Tour // 2017"।
বিজন কুমার মুখার্জী

বিজন কুমার মুখার্জী (১৫ আগস্ট ১৮৯১ - ১ ফেব্রুয়ারি ১৯৫৬) হলেন ভারতের সুপ্রীম কোর্টের চতুর্থ প্রধান বিচারপতি ও প্রথম বাঙালি প্রধান বিচারপতি। বিজন কুমার মুখার্জী হুগলী কলেজের শিক্ষা সম্পন্ন করার পর কলকাতা বিশ্ববিদ্যালয়ের অধীন সুরেন্দ্রনাথ আইন কলেজ এ ভর্তি হন ও আইন শিক্ষা শেষ করেন। তিনি ইতিহাসে এম করার পর আইনে তদানীন্তন ডিগ্রী বি.এল ও এম.এল দুটিতেই স্বর্ণপদক পান। এরপরে ডক্টরেট অফ ল পাশ করেন। ১৯১৪ সালে কলকাতা বার এ কাজে যোগ দিয়েছিলেন বিজন কুমার মুখার্জী। ১৯৩৪ সালে সিনিয়র সরকারী আইনজীবী হন এবং ১৯৩৬ সালে কলকাতা উচ্চ আদালতের বিচারপতি হিসেবে আসীন হন তিনি। ১৯৩৬-১৯৪৮ সাল অবধি বাংলা সীমানা কমিশনের সদস্য সচিব ছিলেন। ১৯৪৮ সালে ভারতের সর্বোচ্চ ন্যায়ালয়ের বিচারপতি ও ১৯৫৬ সালে প্রধান বিচারপতি হয়েছিলেন তিনি। Chittaranjan Pakrashi। "Dillir Bangali: A Reasearch Work on Bengalis of Delhi"। সংগ্রহের তারিখ ৪ সেপ্টেম্বর ২০১৭।
বাদামীর বর্ণচ্ছটা

বাদামী একটি যৌগিক রং যা লাল, হলুদ ও কালো অথবা কমলা ও কালো রঙের মিশ্রণে তৈরি হয়; ডানপাশের বক্সে সেটা দেখানো হয়েছে। রঙটির হিউ কোড 30 যার অর্থ এটি কমলা রঙের একটি শেড। কম্পিউটার ও টেলিভিশনের পর্দায় ব্যবহৃত আরজিবি রং মডেলে বাদামী তৈরি করা হয় বিভিন্ন তীব্রতার লাল ও সবুজ আলো মিশিয়ে। বাদামীর শেডগুলোর নাম প্রায়শই সংক্ষিপ্ত নয়, এবং কিছু শেড, যেমন 'বেইজ' অনেকগুলো রং নির্দেশ করে, লাল বা হলুদের কোনো কোনো শেড সহ। বাদামীকে সাধারণত গাঢ়, হালকা, লালচে, হলদে, ধূসরাভ এরকমভাবে বর্ণনা করা হয়। এসবের কোনো আদর্শ বা সর্বজনস্বীকৃত নাম নেই, ফলে একেক রঙতালিকায় একেক নাম পাওয়া যায়। আবার কখনো কখনো একই নাম (যেমনবা পুসলো মূলত লাল, হলুদ বা কমলা রঙের গাঢ় বা হালকা কোনো শেড। মুদ্রণকাজে সিএমওয়াইকে রং মডেল ব্যবহার করে এইবি রং মডেলে এসব তৈরি করা হয় দুটো পরিপূরক রঙ মিশিয়ে। তাত্ত্বিকভাবে সেক্ষেত্রে কালো রং হবার কথা; কিন্তু হয় বাদমী। কার ব রঙতালিকায় বলে "বাদামী"। তবে লেট (chocolate) রঙটি ডানে দেখানো হয়েছে। ডানপাশের রঙ খাকি (Khaki) রঙটি ডানপাশে দেখানো হলো। HTML/CS ইংরেজিতে রঙনাম হিসেবে khaki প্রথম ব্যবহৃত হয় ১৮৪৮ সালে। কোবিচা (বাদামী-নাক) (kobicha]]; brown-nose) রঙটা ডানে দেখানো হয়েছে। এটি জাপানের ঐতিহ্যবাহী রঙগুলোর একটি এবং ৬৬০ খ্রিষ্টাব্দ থেকেই কিমানো রং করতে এটি বিভিন্ন রঞ্জকরূপে ব্যবহৃত হয়ে আসছে। kobicha নামটা এসেছে জাপানী ভাষায় শ্যাওলা চায়ের রং অর্থে, তবে এর আরেক অর্থ তোষামোদি। যা কৌতুহলজনকভাবেই ইংরেজি brown nosing-এর টেমপ্লেট:Color shades "brown"। অক্সফোর্ড ইংলিশ ডিকশনারি (অনলাইন সংস্করণ)। অক্সফোর্ড ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (Sসাবস্ক্রিপশন বা পার্টিশিপেটিং ইনস্টিটিউট মেম্বারশিপ প্রয়োজনীয়.) Maerz and Paul A Dictionary of Color New York:1930 McGraw-Hill Page 197; Color Sample of Khaki: Page 49 Plate 13 Color Sample J7 Nagasaki, Seiki. Nihon no dentoshoku : sono shikimei to shikicho, Seigensha, 2001. আইএসবিএন ৪-৯১৬০৯৪-৫৩-০ Nihon Shikisai Gakkai. Shinpen shikisai kagaku handobukku, Tokyo Daigaku Shuppankai, 1985. আইএসবিএন ৪-১৩-০৬১০০০-৭
প্রিয়াঙ্কা ফোগাট

প্রিয়াঙ্কা ফোগাট (জন্ম ১২ মে ১৯৯৩) একজন ভারতীয় মহিলা কুস্তিগির। উনি ২০১৬ এশীয় কুস্তি চ্যাম্পিয়নশিপে রূপো জেতেন। উনি কমনওয়েলথ গেমসে সোনাজয়ী কুস্তিগির ভিনেশ ফোগাটের দিদি, দ্রোণাচার্য পুরস্কার জয়ী মহাবীর ফোগাটের ভাইঝি ও কমনওয়েলথ গেমসে সোনাজয়ী কুস্তিগির গীতা ও ববিতার খুড়তুত বোন। ২০১৫ সালে প্রিয়াঙ্কা পঞ্জাব দলের সাথে ৭ লাখ টাকায় প্রো রেসলিং লিগের জন্য চুক্তিবদ্ধ হন। ফেব্রুয়ারি ২০১৬ সালে ব্যাংককে অনুষ্ঠিত এশীয় কুস্তি চ্যাম্পিয়নশিপে ৫৫ কেজি বিভাগে রূপো জেতেন প্রিয়াঙ্কা। সোনা জয়ের লড়াইয়ে মংগোলিয়ার দাভাসুখিন অতগোন্তসেতসেগ-এর কাছে পরাজিত হন উনি। "Yogeshwar, Sushil most expensive Indians at Pro Wrestling League auction"। India TV। সংগ্রহের তারিখ ৩১ ডিসেম্বর ২০১৬।  "Indian grapplers bag nine medals at Asian Wrestling Championship"। DNA India। সংগ্রহের তারিখ ৩১ ডিসেম্বর ২০১৬।
জর্জ মান

ফ্রান্সিস জর্জ মান, সিবিই, ডিএসও, এমসি (ইংরেজি: George Mann; জন্ম: ৬ সেপ্টেম্বর, ১৯১৭ - মৃত্যু: ৮ আগস্ট, ২০০১) সারের বাইফ্লিট এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। এছাড়াও, কেমব্রিজ বিশ্ববিদ্যালয় ও মিডলসেক্সের পক্ষে খেলেছেন জর্জ মান। পাশাপাশি ইংল্যান্ড দলকে নেতৃত্ব দিয়েছেন। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। সমগ্র খেলোয়াড়ী জীবনে সাত টেস্টে অংশগ্রহণ করেছেন মান। প্রত্যেকটিতেই দলকে নেতৃত্ব দিয়েছেন। দুই জয়ের বিপরীতে অন্য পাঁচটিতে ড্র করে ইংল্যান্ড দল। তার বাবাও প্রত্যেক টেস্টে অধিনায়কের দায়িত্বে ছিলেন। মান সম্পর্কে উইজডেন মন্তব্য করে যে, অধিনায়ক হিসেবে তিনি আদর্শস্থানীয় ছিলেন। ১৯৪৮-৪৯ মৌসুমে দলকে নিয়ে দক্ষিণ আফ্রিকা সফরে যান। পরের গ্রীষ্মে দুই টেস্টে নেতৃত্ব দেয়ার পর পারিবারিক পানীয় উৎপাদনকারী প্রতিষ্ঠান মান, ক্রসম্যান এন্ড পলিনে ব্যবসায়িক দায়বদ্ধতার কারণে দল থেকে নিজ নাম প্রত্যাহার করে নেন। ১৯৫৮ সালে ওয়াটনি কোম্ব এন্ড রিডের সাথে একীভূত হবার পর নতুন পরিচালনা পরিষদে প্রধান পরিচালক মনোনীত হন। তার বাবা ফ্রাঙ্ক মান ইংল্যান্ডের পক্ষে খেলেছেন ও দলের অধিনায়কত্ব করেছেন। এরফলে, ইংল্যান্ডের পক্ষে পিতা-পুত্রের অধিনায়কত্ব করার বিষয়ে প্রথম নজির স্থাপন করেন। পরবর্তীতে কলিন কাউড্রে ও ক্রিস কাউড্রে পিতা-পুত্রের অধিনায়কত্ব করার সৌভাগ্য অর্জন করেছেন। এফ.জি. মান ১৯৭৮ থেকে ১৯৮৩ সাল পর্যন্ত টেস্ট এন্ড কাউন্টি ক্রিকেট বোর্ডের (টিসিসিবি) সভাপতির দায়িত্ব পালন করেছেন। তার এ সময়কালে বিদ্রোহী দলের সফরের বিষয়ে বিতর্কের সূত্রপাত ঘটে। ১৯৮২ সালে জিওফ বয়কট ও গ্রাহাম গুচ বিদ্রোহী দল নিয়ে তৎকালীন নিষিদ্ধ ঘোষিত দক্ষিণ আফ্রিকা সফরে যান। বার্কশায়ারের স্টকক্রস এলাকায় ৮৩ বছর বয়সে ৮ আগস্ট, ২০০১ তারিখে তার দেহাবসান ঘটে। ২০০৮ সালে তার সন্তান সিমন মানকে বিষুবীয় গিনিতে চৌত্রিশ বছরের জন্য কারাদণ্ড প্রদান করা হয়। ২০০৪ সালে সিমন অভ্যুত্থান প্রচেষ্টার সাথে জড়িত থাকার অভিযোগ আনা হয়। তবে, ২ নভেম্বর, ২০০৯ তারিখে তাকে মুক্তি প্রদান করা হয়। "George Mann" (ইংরেজি ভাষায়)। www.cricketarchive.com। সংগ্রহের তারিখ ২৩ মার্চ ২০১২।  Janes, Hurford (১৯৬৩)। The Red Barrel: A History of Watney Mann (ইংরেজি ভাষায়)। John Murray। পৃষ্ঠা 175।  |সংগ্রহের-তারিখ= এর |ইউআরএল= প্রয়োজন (সাহায্য) Bateman, Colin (১৯৯৩)। If The Cap Fits (ইংরেজি ভাষায়)। Tony Williams Publications। পৃষ্ঠা 116। আইএসবিএন 1-869833-21-X।  ইভো ব্লাই ক্রিস কাউড্রে অ্যালান মেলভিল নরম্যান ইয়ার্ডলি ডারহাম কাউন্টি ক্রিকেট ক্লাব ইংল্যান্ড ক্রিকেট দলের অধিনায়কদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা ইএসপিএনক্রিকইনফোতে জর্জ মান (ইংরেজি) ক্রিকেটআর্কাইভে জর্জ মান (সদস্যতা প্রয়োজনীয়) (ইংরেজি) প্রবেশদ্বার:  ক্রিকেট জীবনী
ডলার মাহমুদ

মোহাম্মদ ডলার মাহমুদ (জন্ম: ৩০ ডিসেম্বর, ১৯৮৮) খুলনা বিভাগের নড়াইলে জন্মগ্রহণকারী প্রথিতযশা বাংলাদেশী আন্তর্জাতিক ক্রিকেট তারকা। বাংলাদেশ ক্রিকেট দলের অন্যতম সদস্য তিনি। এছাড়াও, ঘরোয়া প্রথম-শ্রেণীর ক্রিকেটে খুলনা বিভাগের প্রতিনিধিত্ব করছেন। দলে তিনি অল-রাউন্ডার হিসেবে দায়িত্ব পালন করেন। ডানহাতে ফাস্ট-মিডিয়াম বোলিংয়ের পাশাপাশি নিচেরসারিতে ডানহাতে ব্যাটিং করে থাকেন। অনূর্ধ্ব-১৯ ও খুলনা রয়্যাল বেঙ্গলসের সদস্যসহ বাংলাদেশ এ দলের সদস্য ছিলেন। ৮ ফেব্রুয়ারি, ২০০৫ তারিখে খুলনা বিভাগের পক্ষে প্রথম-শ্রেণীর ক্রিকেটে প্রথমবারের মতো অংশগ্রহণ করেন ও অদ্যাবধি খেলা চালিয়ে আসছেন। খুলনায় অনুষ্ঠিত ঐ খেলায় দলের প্রতিপক্ষ ছিল বরিশাল বিভাগ। রাজশাহীর বিপক্ষে হ্যাট্রিক করেন তিনি। সতেরো বছর বয়সে বাংলাদেশ অনূর্ধ্ব-১৯ দলের পক্ষে খেলা চালিয়ে যেতে থাকেন। ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় দলের অন্যতম সদস্য ছিলেন। তবে তিনি তেমন সফলতা পাননি। ছয় খেলায় অংশ নিয়ে মাত্র চার উইকেট দখল করেন। ডিসেম্বর, ২০০৭ সালে দক্ষিণ আফ্রিকা সফরে যান। তিনদিনের খেলায় পাঁচ উইকেট লাভ করেন। ২০০৮ সালের অনূর্ধ্ব-১৯ বিশ্বকাপেও অংশ নেন তিনি। ৮ জুন, ২০০৮ তারিখে ঢাকায় অনুষ্ঠিত সফরকারী পাকিস্তানের বিপক্ষে তার ওডিআই অভিষেক ঘটে। কিটপ্লাই কাপের প্রথম ওডিআইয়ে কামরান আকমল তার প্রথম শিকারে পরিণত হন। ২০০৯ সালে জিম্বাবুয়ে সফরে যান। খেলায় তিনি ৪/২৮ বোলিং পরিসংখ্যান গড়েন ও ম্যান অব দ্য ম্যাচ পুরস্কার লাভ করেন। ২৯ অক্টোবর, ২০০৯ তারিখে ঢাকায় সফরকারী জিম্বাবুয়ের বিপক্ষে সর্বশেষ ওডিআইয়ে অংশ নেন। সমগ্র খেলোয়াড়ী জীবনে ৭টি একদিনের আন্তর্জাতিকে অংশগ্রহণের সুযোগ ঘটে তার। টেস্ট কিংবা টুয়েন্টি২০ আন্তর্জাতিকে অংশগ্রহণের সৌভাগ্য ঘটেনি। ২০১০ সালের নভেম্বরে চীনের গুয়াংজুতে অনুষ্ঠিত এশিয়ান গেমসের ক্রিকেটে ১৩-সদস্যবিশিষ্ট বাংলাদেশ ক্রিকেট দলের অন্যতম সদস্য ছিলেন তিনি। ঐ প্রতিযোগিতার চূড়ান্ত খেলায় আফগানিস্তান ক্রিকেট দলের বিপক্ষে বাংলাদেশ পাঁচ উইকেটে জয়লাভ করলে বাংলাদেশ চ্যাম্পিয়ন হয়। এরফলে বাংলাদেশ দল এশিয়ান গেমসে প্রথম স্বর্ণপদক লাভ করে। "Asian Games Men's Cricket Competition, 2010/11: Bangladesh squad" (ইংরেজি ভাষায়)। Cricinfo। ৮ নভেম্বর ২০১০। সংগ্রহের তারিখ ২০১১-০৭-২৫।  "Bangladesh wins first Asian Games gold medal" (ইংরেজি ভাষায়)। BBC News। ২৬ নভেম্বর ২০১০। সংগ্রহের তারিখ ২০১১-০৭-২৫।  "China catches cricket bug ahead of Asian Games debut" (ইংরেজি ভাষায়)। BBC। ১৩ নভেম্বর ২০১০। সংগ্রহের তারিখ ৩১ মে ২০১৪।  নাজিমউদ্দিন (ক্রিকেটার) এশিয়ান গেমসে বাংলাদেশ ২০১০ এশিয়ান গেমসে ক্রিকেট বাংলাদেশী ওডিআই ক্রিকেটারদের তালিকা ২০১৩ বাংলাদেশ প্রিমিয়ার লীগের খেলোয়াড় নিলাম ইএসপিএনক্রিকইনফোতে ডলার মাহমুদ (ইংরেজি) ক্রিকেটআর্কাইভে ডলার মাহমুদ (সদস্যতা প্রয়োজনীয়) (ইংরেজি)
পোল্যান্ড জাতীয় ফুটবল দল

পোল্যান্ড জাতীয় ফুটবল দল (পোলীয়: Reprezentacja Polski w piłce nożnej) হচ্ছে আন্তর্জাতিক ফুটবলে পোল্যান্ডের প্রতিনিধিত্বকারী পুরুষদের জাতীয় দল, যার সকল কার্যক্রম পোল্যান্ডের ফুটবলের সর্বোচ্চ নিয়ন্ত্রক সংস্থা পোলীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯২৩ সাল হতে ফুটবলের সর্বোচ্চ সংস্থা ফিফার এবং ১৯৫৫ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯২১ সালের ১৮ই ডিসেম্বর তারিখে, পোল্যান্ড প্রথমবারের মতো আন্তর্জাতিক খেলায় অংশগ্রহণ করেছে; হাঙ্গেরির বুদাপেস্টে অনুষ্ঠিত উক্ত ম্যাচে পোল্যান্ড হাঙ্গেরির কাছে ১–০ গোলের ব্যবধানে পরাজিত হয়েছে। ৫৮,৫৮০ ধারণক্ষমতাবিশিষ্ট পোল্যান্ড জাতীয় স্টেডিয়ামে বিয়াউ-জেরভনি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় পোল্যান্ডের রাজধানী ওয়ারশে অবস্থিত। বর্তমানে এই দলের ম্যানেজারের দায়িত্ব পালন করছেন ইয়েজি বজেঞ্চেক এবং অধিনায়কের দায়িত্ব পালন করছেন বায়ার্ন মিউনিখের আক্রমণভাগের খেলোয়াড় রবার্ত লেভানদোস্কি। পোল্যান্ড এপর্যন্ত ৮ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৭৪ এবং ১৯৮২ ফিফা বিশ্বকাপে তৃতীয় স্থান অর্জন করা। অন্যদিকে, উয়েফা ইউরোপীয় চ্যাম্পিয়নশিপে পোল্যান্ড এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ২০০৮-এ কোয়ার্টার-ফাইনালে পৌঁছানো, যেখানে তারা পর্তুগালের সাথে ১–১ গোলের ড্র করার পর পেনাল্টিতে ৫–৩ গোলে পরাজিত হয়েছে। পোল্যান্ড মিউনিখে অনুষ্ঠিত ১৯৭২ গ্রীষ্মকালীন অলিম্পিকে স্বর্ণ পদক জয়লাভ করে; মন্ট্রিলে এবং বার্সেলোনায় অনুষ্ঠিত গ্রীষ্মকালীন অলিম্পিকে রৌপ্য পদক জয়লাভ করে। রবার্ত লেভানদোস্কি, ইয়াকুব বোয়াশচিকভস্কি, মিখাউ জেভওয়াকভ, জেগজ লাতো এবং এবি স্মোলারেকের মতো খেলোয়াড়গণ পোল্যান্ডের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০১৭ সালের আগস্ট মাসে প্রকাশিত র‌্যাঙ্কিংয়ে পোল্যান্ড তাদের ইতিহাসে সর্বপ্রথম সর্বোচ্চ অবস্থান (৫ম) অর্জন করে এবং ২০১৩ সালের নভেম্বর মাসে প্রকাশিত র‌্যাঙ্কিংয়ে তারা ৭৮তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে পোল্যান্ডের সর্বোচ্চ অবস্থান হচ্ছে ২য় (যা তারা ১৯৭৫ সালে অর্জন করেছিল) এবং সর্বনিম্ন অবস্থান হচ্ছে ৫৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং ফিফা বিশ্বকাপ তৃতীয় স্থান: ১৯৭৪, ১৯৮২ উয়েফা ইউরোপীয় চ্যাম্পিয়নশিপ কোয়ার্টার-ফাইনাল: ২০১৬ গ্রীষ্মকালীন অলিম্পিকে ফুটবল স্বর্ণ পদক: ১৯৭২ রৌপ্য পদক: ১৯৭৬, ১৯৯২ "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Elo ratings as on September 10th, 1975"। international-football.net। ৬ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৯।  দাপ্তরিক ওয়েবসাইট (ইংরেজি) ফিফা-এ পোল্যান্ড জাতীয় ফুটবল দল ওয়েব্যাক মেশিনে আর্কাইভকৃত ২০ নভেম্বর ২০১৮ তারিখে (ইংরেজি) উয়েফা-এ পোল্যান্ড জাতীয় ফুটবল দল (ইংরেজি)
আবেগের সমাজবিদ্যা

আবেগের সমাজবিদ্যায় (sociology of emotion) মানুষের আবেগ নিয়ে আলোচনায় সমাজবিদ্যার তত্ত্ব ও পদ্ধতির প্রয়োগ ঘটানো হয়। সমাজবিদ্যার প্রাথমিকভাবে উদ্ভব ঘটে আধুনিকতার নেতিবাচক প্রভাবের প্রতিক্রিয়া হিসেবে। এক্ষেত্রে আবেগ নিয়ে সমাজবিদ্যায় আলাদা কোন বিভাগ তৈরি না হলেও, সমাজবিদ্যার অনেক আদর্শিক তত্ত্ব (nomative theory) আবেগ নিয়ে কাজ করে। যেমন কার্ল মার্ক্স পুঁজিবাদকে (capitalism) ব্যক্তিগত 'প্রজাতি সারাংশের' বিরোধী হিসেবে বর্ণনা করেছিলেন, জর্জ সিমেল 'দ্য মেট্রোপলিস' বা শহরের ডিইন্ডিভিজুয়ালাইজিং প্রবণতার কথা লিখেছিলেন, আর ম্যাক্স ওয়েবার আধুনিকতার যুক্তিসহকারী প্রভাব নিয়ে লিখেছিলেন। আবেগ এক দিক থেকে ব্যক্তির অন্তঃস্থ বৈশিষ্ট্য ও তার মধ্যে কোন প্রোথিত বৈশিষ্ট্য হতে পারে, আবার কোন সত্তা দ্বারা হস্তচালন বা ম্যানিপুলেশ্ন এর ফলাফল হতে পারে। শেষোক্তটি নিয়েই সমাজবিদ্যা আলোচনা করে। অণু স্তরে বা মাইক্রো লেভেলে এর উদাহরণ হিসেবে বলা যায় আমাদের প্রতিদিনের সামাজিক মিথোস্ক্রিয়ায় (social interaction) ও পরিস্থিতিতে সামাজিক ভূমিকা (social role) এবং বিভিন্ন সামাজিক নিয়ম (norm) এর প্রতি অনুভূতি, বৃহৎ স্তরে বা ম্যাক্রো লেভেলে এর উদাহরণ হিসেবে বলা যায়, সামাজিক প্রতিষ্ঠান, আলোচনা, আদর্শ ইত্যাদি। যেমন (উত্তরাধুনিক বা) আধুনিক বিবাহ ভালবাসার আবেগের উপর নির্ভর করে, বা এই বিবাহের দ্বারা ভালবাসার আবেগ নিয়ন্ত্রিত হয়। এভাবে, আধুনিক বিজ্ঞান জানার আগ্রহের আবেগ ছাড়া অগ্রসর হত না, আবার কখনও আবেগ ওভার-স্পেশালাইজেশনের মাধ্যমে বিজ্ঞানের জন্য ক্ষতিকর হয়। সাংস্কৃতিক স্তরীকরণের অনেক ধরন বিরক্তি ও দুঃখের আবেগ ছাড়া তৈরি হত না, ভয় ছাড়া রাজনীতির অস্তিত্ব থাকত না, অনেক গৃহযুদ্ধ ও জাতিগত যুদ্ধই ঘৃণা ছাড়া সংঘটিত হত না। আমরা কোন পরিস্থিতির নিয়ম অনুযায়ী, আমাদের উপরে অনেক চাহিদার (demands) (যেগুলো কখনও কখনও একে অপরের সাথে দ্বান্দ্বিক হয়) ভিত্তিতে আমাদের আবেগ ও অনুভূতি নিয়ন্ত্রণের চেষ্টা করি। দলীয় মিথোস্ক্রিয়ার (group interaction) পদ্ধতিগত পর্যবেক্ষণের দ্বারা পাওয়া গেছে আমাদের দলীয় কার্যক্রমের একটি উল্লেখযোগ্য অংশ আর্থসামাজিক বিষয়ের প্রতি অনুগত থাকে এবং সমাজের উত্তেজনা অনুযায়ী কাজ করে। একই সাথে দলে সামাজিক মিথোস্ক্রিয়া বিষয়ক ফিল্ড স্টাডি থেকে প্রকাশিত হয়, প্রত্যেকের অনুভূতি সামাজিক জালের (social network) সাথে মিশে যায়, এই আবিষ্কারটি নিয়ে সোশ্যাল নেটওয়ার্ক এনালাইসিসে এখনও কাজ করা হচ্ছে। Hare, A. P. (1976). Handbook of small group research (2nd ed.). New York: Free Press, Chapter 3 Hare, A. P. (1976). Handbook of small group research (2nd ed.). New York: Free Press, Chapter 7 Emotional Culture and Identity (CEMID)
বনগ্রাম উচ্চ বিদ্যালয়

বনগ্রাম উচ্চ বিদ্যালয় বা বনগাঁ হাইস্কুল হল ভারতের পশ্চিমবঙ্গ রাজ্যের উত্তর চব্বিশ পরগনা জেলার, বনগাঁ শহরের একটি উচ্চ মাধ্যমিক বিদ্যালয় বিদ্যালয়। বিদ্যালয়টি বনগাঁ শহর ও বনগাঁ মহকুমার প্রাচীনতম উচ্চ বিদ্যালয়। এটি ১৮৬৪ সালে প্রতিষ্ঠিত হয় এবং দীনবন্ধু মহাবিদ্যালয়-এর জন্মভূমি হিসেবে কাজ করেছে যা বনগাঁ শহরের একমাত্র ডিগ্রি কলেজ। বিদ্যালয়টিতে মাধ্যমিক শিক্ষা জন্য পশ্চিমবঙ্গ মাধ্যমিক শিক্ষা পর্ষদ এবং উচ্চ মাধ্যমিক শিক্ষার জন্য পশ্চিমবঙ্গ উচ্চ মাধ্যমিক শিক্ষা পর্যদ অনুমোদন রয়েছে। পথের পাঁচালির লেখক বিভূতিভূষণ বন্দ্যোপাধ্যায় হলেন বিদ্যালয়ের বিখ্যাত কৃতিদের মধ্যে একজন। তার পরে বিদ্যালয়টির গ্রহণ্থাগারের নামকরণ করা হয় তার নামে। বিদ্যালয়টি বনগাঁ শহরের কোর্ট রোডে বনগাঁ মহুকমা আদালতের পাশে অবস্থিত। West Bengal Board of Secondary Education affiliated schools, North 24 Pgs. ওয়েব্যাক মেশিনে আর্কাইভকৃত ২৪ এপ্রিল ২০১৯ তারিখে wbbse.org Retrieved 5 June 2013 About Our Schoolbongaonhighschool.org. Retrieved 5 June 2013 ওয়েব্যাক মেশিনে আর্কাইভকৃত ৯ জুন ২০১৩ তারিখে Dinabandhu Mahavidyalay History ওয়েব্যাক মেশিনে আর্কাইভকৃত ৮ জুলাই ২০১২ তারিখে dinabandhumahavidyalaya.org Retrieved 5 June 2013 West Bengal Council of Higher Secondary Education[স্থায়ীভাবে অকার্যকর সংযোগ] Official website of WBCHSE. Retrieved 27 July 2012 Bibhutibhushan Bandopadhyay iloveindia.com. Retrieved 19 May 2013
রামকৃষ্ণ মিশন সেবা প্রতিষ্ঠান

রামকৃষ্ণ মিশন সেবা প্রতিষ্ঠানহল কলকাতায় শরৎ বসু রোডে অবস্থিত একটি চিকিৎসা প্রতিষ্ঠান এবং হাসপাতাল, যা রামকৃষ্ণ মঠ ও রামকৃষ্ণ মিশনের অধীনে কাজ করে। ১৯৩২ সালের জুলাই মাসে সারদা দেবীর শিষ্য স্বামী দয়ানন্দের দ্বারা মাতৃত্ব ও শিশুকল্যাণ ক্লিনিক শিশুমঙ্গল প্রতিষ্ঠান পথ চলা শুরু করে। স্বামী দয়ানন্দ (জন্ম নাম- বিমল) রামকৃষ্ণ মঠের ও রামকৃষ্ণ মিশনের নবম সভাপতি স্বামী মাধবানন্দের, (১৯৬২-১৯৬৫) ছোট ভাই ছিলেন। ১৯৫৬ সালে, ক্লিনিক বর্তমান হাসপাতালে জন্য পথ চলা শুরু করে। বর্তমানে প্রতিষ্ঠানটি ৬০০ শয্যার সাধারণ হাসপাতালে, মা সারদা স্কুল অফ নার্সিং, বিবেকানন্দ ইনস্টিটিউট অব মেডিকেল সায়েন্সেস, গ্রামীণ এলাকায় মোবাইল স্বাস্থ্যকেন্দ্র এবং কমিউনিটি স্বাস্থ্য সেবা প্রদান করে। "Ramakrishna Mission Shishumangal Pratishthan"। Doctor NDTV। ২০১৪-০২-২২ তারিখে মূল থেকে আর্কাইভ করা। সংগ্রহের তারিখ ২০১৪-০২-১৩।  "Seva Pratishthan Branch of the Ramakrishna Math and Ramakrishna Mission"। Ramakrishna Math and Ramakrishna Mission। সংগ্রহের তারিখ ২০১৪-০২-১৩।  "The Presidents of Ramakrishna Order"। Vedanta Society of St. Louis - A Branch of The Ramakrishna Order of India। ২০১৪-০২-২২ তারিখে মূল থেকে আর্কাইভ করা। সংগ্রহের তারিখ ২০১৪-০২-১৩।
হেলেন ডি পউরটালিস

হেলেন ডি পউরটালিস (ইংরেজি: Hélène de Pourtalès; ২৮ এপ্রিল ১৮৬৮ নিউ ইয়র্ক সিটি - ২ নভেম্বর ১৯৪৫ জেনেভা), জন্মসূত্রে হেলেন বারবে, একজন সুইস নাবিক ছিলেন যিনি ১৯০০ গ্রীষ্মকালীন অলিম্পিকে অংশগ্রহণ করেছিলেন। লেরিনা নামক যেই সুইস বোটটি ২-৩ টন বিভাগে প্রথম রেসে সোনা ও দ্বিতীয় রেসে রূপো জেতে উনি তার নাবিকদলের সদস্যা ছিলেন। উনি মুক্ত বিভাগেও অংশগ্রহণ করেছিলেন তবে রেস শেষ করেননি। হাল ধরেছিলেন ওনার স্বামী হারমান ও ওনার স্বামীর ভাইপো বার্নার্ডও দলে ছিলেন। উনি অলিম্পিকে অংশগ্রহণকারী প্রথম মহিলাদের মধ্যে একজন। সেইবারের অলিম্পিকে প্রথম মহিলাদের অংশ নিতে দেওয়া হয় ও হেলেন মহিলাদের মধ্যে প্রথম সোনা জয় করেন। "Hélène de Pourtalès Bio, Stats, and Results"। Olympic Sports। ২০১৪-০২-২১ তারিখে মূল থেকে আর্কাইভ করা। সংগ্রহের তারিখ ২০১৪-০২-০৮।
শোলকা

শোলকা বা সজনে পাতা পেলকা বাংলাদেশের উত্তরাঞ্চলের একটি জনপ্রিয় ঝাল খাবার। এটি সজনে পাতার সাথে বিভিন্ন মৌসুমে বিভিন্ন শাক (পাট, কচু, কুমড়া) দিয়ে রান্না করা একটি তরকারি বিশেষ। রান্নার পর দেখতে অনেকটা ভর্তার মতো হয়। যদিও এটি পেলকার একটি ধরন কিন্তু এতে সজনে পাতার প্রাধান্য থাকে বলে একে শোলকা বলা হয়ে থাকে। বিভিন্ন আঞ্চলিক শাকপাতা যেমন পুইশাক, পালংশাক, পাটশাক, সজনেশাক ইত্যাদি শাক পরিষ্কার করে, কুচিকুচি করে একসঙ্গে হাড়িতে নেয়া হয়। এরপর পরিমাণ মতো লবণ, কাঁচামরিচ, পানি এবং সামান্য খাবার সোডা এক সাথে মেশানো হয়। এরপর হাড়িতে ঢাকনা দিয়ে জ্বাল দেয়া হয়। মাঝে মাঝে নেড়ে দেয়া হয়। শোলকার উল্লেখযোগ্য বৈশিষ্ট্য হচ্চে এটি রান্না করতে কোনো তেল ব্যবহার করা হয় না। খাবার সোডা শাক কে খুব ভালো ভাবে সিদ্ধ হতে সাহায্য করে। যেহেতু শোলকা মুল উপাদান মৌসুমী শাক তাই মৌসুম ভেদে এর বিভিন্নতা দেখা যায়। শোলকা সাধারণত গরম গরম ভাতের সাথের সাথে পরিবাশিত হয়। বিভিন্ন শাক থাকার জন্য এটি খুব উচ্চ ভিটামিন এবং খনিজ পদার্থ বিশিষ্ট খাবার। এতে প্রচুর খাদ্যপযোগী আশ ও পাওয়া জায়। সামান্য তেল যোগ করলে শাক এর ভিটামিন এ এবং ভিটামিন ডি এর প্রাপ্যতা বেড়ে যাবে। "উত্তরবঙ্গের ঐতিহ্যবাহী নাপাশাক"। জাতীয় তথ্য বাতায়ন। ২৭ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০২২।
গেল ক্লিশি

গেল ক্লিশি (ফরাসি: Gaël Clichy) একজন ফরাসি ফুটবলার যিনি ইংল্যান্ডে আর্সেনাল ফুটবল ক্লাব দলে খেলে থাকেন।
এমানুয়েল আদাবায়ের

সেয়ি এমানুয়েল আদাবায়ের টোগোতে জন্মগ্রহণকারী একজন ফুটবল খেলোয়াড়। বর্তমানে তিনি আর্সেনাল দলের হয়ে খেলে থাকেন। আর্সেনালে খেলার সময় তিনি ২০০৮ সালের আফ্রিকান ফুটবলার অফ দ্য ইয়ার নির্বাচিত হয়েছিলেন, এবং তার পরবর্তী কর্মজীবনে, তিনি প্যারাগুয়ের ফুটবলের সবচেয়ে আইকনিক চুক্তি স্বাক্ষর করেছিলেন এবং ২০২০ সালে অলিম্পিয়া আসুনসিওনে যোগদানের সময় তিনি দেশের ইতিহাসে সর্বোচ্চ বেতনভোগী খেলোয়াড় হয়েছিলেন। "Adebayor named Africa's best player for 2008"। Arsenal F.C.। ১১ ফেব্রুয়ারি ২০০৯। ১৪ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০০৯।  "Adebayor: El mejor pagado en la historia del fútbol paraguayo | Olimpia, Copa Libertadores"। d10.ultimahora.com। ২০২০-০৩-১৩ তারিখে মূল থেকে আর্কাইভ করা। সংগ্রহের তারিখ ২০২০-০৭-০৬।
কল্যাণী রেলওয়ে স্টেশন

কল্যাণী রেলওয়ে স্টেশন হল কল্যাণী শহরের কলকাতা শহরতলি রেল-এর একটি জংশন স্টেশন। এই স্টেশনটি পশ্চিমবঙ্গের শিয়ালদহ-রাণাঘাট লাইন এবং কল্যাণী সীমান্ত শাখা লাইনের সংযোগ ঘটিয়েছে। এটি পশ্চিমবঙ্গ রাজ্যের নদীয়া জেলায় অবস্থিত। এটি কল্যাণী শহর এবং পার্শ্ববর্তী অঞ্চলের সেবা প্রদান করে। পূর্ব বাংলার সঙ্গে রেলপথে কলকাতা শহরের যোগাযোগের জন্য কলকাতা (শিয়ালদহ) - কুষ্টিয়া লাইনটি ১৮৬২ সালে চালু হয়। সেই সময় ইস্টার্ন বেঙ্গল রেলওয়ে হুগলি নদীর পূর্বদিকে কাজ করত। ভারতের ব্রিটিশ সরকার তখন চন্দমারী হল্ট নামের রুসভেল্ট শহরে রেলওয়ে স্টেশন স্থাপন করে। ১৯৫৪ সালে এটি কল্যাণী শহরের নামে নামকরণ করা হয়। ১৯৭৯ সালে রেললাইনটি কল্যাণী প্রধান থেকে কল্যাণি সীমান্ত স্টেশনে প্রসারিত এবং কল্যাণী ও কল্যাণী সীমান্ত স্থানীয় ইএমইউ ট্রেনগুলির মাধ্যমে সরাসরি সংযোগ স্থাপন করে। শিয়ালদহ রেলওয়ে স্টেশন এবং কল্যাণী জংশন স্টেশনের দূরত্ব ৪৮ কিমি। শিয়ালদহ-রানাঘাট লাইনটি ১৯৬৩-১৯৬৪ সালে বৈদ্যুতিকরণ সম্পূর্ণ হয়। "KYI/Kalyani (4 PFs)"। indiarailinfo.com। সংগ্রহের তারিখ জুন ১৪, ২০১৭।  "সামরিক শহরের স্মৃতি নিয়ে বেড়ে উঠেছে কল্যাণী"। anandabazar.com। জানুয়ারি ১৩, ২০১৫। সংগ্রহের তারিখ জুন ১৪, ২০১৭।  IR Electrification Chronology up to 31.03.2004। "History of Electrification"। সংগ্রহের তারিখ জুন ১৪, ২০১৭।
ভিক্টোরিয়া মোরোলেস

ভিক্টোরিয়া মোরোলেস (জন্ম: সেপ্টেম্বর ৪, ১৯৯৬) হলেন একজন মার্কিন অভিনেত্রী। তিনি ডিজনি চ্যানেলে প্রচারিত লিভ অ্যান্ড ম্যাডি অনুষ্ঠানে এন্ডি চরিত্রে অভিনয় করেন। এছাড়াও তিনি এমটিভিতে সম্প্রচারিত টিন উলফের ৫ম এবং ৬ষ্ঠ আসরে (২০১৫-১৭) হেইডেন রোমিও চরিত্রে অভিনয় করেছেন। মোরোলেস টেক্সাসের কর্পাস ক্রিস্টিতে জন্মগ্রহণ করেন এবং তার শৈশব অতিবাহিত করেন মেক্সিকো উপসাগরের নিকটবর্তী টেক্সাসের রকেটপোর্টে। তরুণ বয়সে তিনি তার বন্ধু-বান্ধবদের এবং তার পরিবারের সকল সদস্যদের তার বাসার থাকার ঘরে একত্রিত করে অভিনয় করতেন। অতঃপর তিনি নৃত্য নিয়ে পড়াশুনা করেন এবং বিভিন্ন নাট্যশালায় অংশগ্রহণ করেন। তিনি মাধ্যমিক বিদ্যালয়ে পড়ার সময় লস অ্যাঞ্জেলেসে তার স্বপ্ন পূরণের জন্য টেক্সাস ত্যাগ করেন। তখন থেকেই তিনি বহু স্বনামধন্য পরিচালকের সাথে কাজ করার সুযোগ পান, এর মাধ্যমে তিনি তার স্বপ্ন পূরণ করতে সক্ষম হন। https://twitter.com/victoriamoroles/status/773227689566089217?lang=fr Trivino, Jesus (ফেব্রুয়ারি ৯, ২০১৬)। "Exclusive: Victoria Moroles Talks 'Teen Wolf' & Her Grandpa's Immigrant Story"। Latina। মার্চ ১৫, ২০১৬ তারিখে মূল থেকে আর্কাইভ করা। সংগ্রহের তারিখ মার্চ ২১, ২০১৬।  ইন্টারনেট মুভি ডেটাবেজে ভিক্টোরিয়া মোরোলেস (ইংরেজি)
সিকদার আমিনুল হক

সিকদার আমিনুল হক (৬ ডিসেম্বর ১৯৪২ - ১৭ মে ২০০৩) একজন বাংলাদেশি কবি ছিলেন। ভাষা ও সাহিত্যে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে মরণোত্তর একুশে পদক প্রদান করে। সিকদার আমিনুল হক জন্মগ্রহণ করেন ১৯৪২ সালের ৬ ডিসেম্বর কলকাতার কাঁচড়াপাড়ায়। তার শৈশব কেটেছে কলকাতায়। ঢাকার জগন্নাথ কলেজ থেকে তিনি ১৯৬৫ সালে বিএ পাশ করেন। দেশী-বিদেশী বেশ কয়েকটি প্রতিষ্ঠানে সিকদার আমিনুল হক চাকরি করেছেন। তিনি সাপ্তাহিক বিপ্লব পত্রিকার সম্পাদক ছিলেন। এছাড়া ষাটের দশকের সাড়া জাগানো সাপ্তাহিক পত্রিকা 'স্বাক্ষর' এর অন্যতম প্রতিষ্ঠা সম্পাদক ছিলেন। প্রবন্ধ, কবিতা ও ছড়া এই তিনটি শাখায় সিকদার আমিনুল হক মোট ২২ টি গ্রন্থ রচনা করেছেন। তার উল্লেখযোগ্য বইঃ দূরের কার্নিশ (১৯৭৫) তিন পাপড়ির ফুল (১৯৭৯) পারাবত এই প্রাচীরের শেষ কবিতা (১৯৮২) আমি সেই ইলেক্ট্রা (১৯৮৫) বহুদিন উপেক্ষায় বহুদিন অন্ধকার (১৯৮৭) পাত্রে তুমি প্রতিদিন জল (১৯৮৭) এক রাত্রি এক ঋতু (১৯৯১) সতত ডানার মানুষ (১৯৯১) সুপ্রভাত হে বারান্দা (১৯৯৩) কাফকার জামা (১৯৯৪) সুলতা আমার এলসা (১৯৯৪) রুমালের আলো ও অন্যান্য কবিতা (১৯৯৫) লোর্কাকে যেদিন ওরা নিয়ে গেলো (১৯৯৭) শ্রেষ্ঠ কবিতা (২০০০) বিষন্ন তাতার (২০০২) ঈশিতার অন্ধকার শুয়ে আছে (২০০২)। ২০০৩ সালের ১৭ মে সিকদার আমিনুল হক মৃত্যুবরণ করেন ঢাকায়। "সংরক্ষণাগারভুক্ত অনুলিপি"। ৭ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১৭।  http://www.kaliokalam.com/%E0%A6%B8%E0%A6%BF%E0%A6%95%E0%A6%A6%E0%A6%BE%E0%A6%B0-%E0%A6%86%E0%A6%AE%E0%A6%BF%E0%A6%A8%E0%A7%81%E0%A6%B2-%E0%A6%B9%E0%A6%95%E0%A7%87%E0%A6%B0-%E0%A6%95%E0%A6%AC%E0%A6%BF%E0%A6%A4%E0%A6%BE/ "একুশে পদক পাচ্ছেন কিংবদন্তি চিকিৎসা বিজ্ঞানী ডা. সায়েবা"। যুগান্তর। সংগ্রহের তারিখ ৫ ফেব্রুয়ারি ২০২০।